CELEX: 32016R2289
Language: ro
Date: 2016-12-16 00:00:00
Title: Regulamentul de punere în aplicare (UE) 2016/2289 al Comisiei din 16 decembrie 2016 de aprobare a epsilon-momfluorotrinului ca substanță activă destinată utilizării în produsele biocide din tipul de produs 18 (Text cu relevanță pentru SEE )

17.12.2016   
            
            
               RO
            
            
               Jurnalul Oficial al Uniunii Europene
            
            
               L 344/68
            
         REGULAMENTUL DE PUNERE ÎN APLICARE (UE) 2016/2289 AL COMISIEI
   din 16 decembrie 2016
   de aprobare a epsilon-momfluorotrinului ca substanță activă destinată utilizării în produsele biocide din tipul de produs 18
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 90 alineatul (2),
   întrucât:
   
               (1)
            
            
               Regatul Unit a primit la 29 mai 2013 o solicitare, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), de a include substanța activă epsilon-momfluorotrin în anexa I la directiva respectivă în vederea utilizării în tipul de produs 18, insecticide, acaricide și produse pentru combaterea altor artropode, descris în anexa V la directivă, care corespunde tipului de produs 18 descris în anexa V la Regulamentul (UE) nr. 528/2012.
            
         
               (2)
            
            
               La 6 octombrie 2015, Regatul Unit a prezentat un raport de evaluare însoțit de recomandările sale, în conformitate cu articolul 90 alineatul (2) din Regulamentul (UE) nr. 528/2012.
            
         
               (3)
            
            
               La 16 iunie 2016, Comitetul pentru produse biocide a formulat avizul Agenției Europene pentru Produse Chimice, ținând seama de concluziile autorității competente responsabile de evaluare.
            
         
               (4)
            
            
               Conform acestui aviz, este de așteptat ca produsele biocide din tipul de produs 18 care conțin epsilon-momfluorotrin să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite specificații și condiții referitoare la utilizarea lor.
            
         
               (5)
            
            
               Prin urmare, este oportun să se aprobe utilizarea epsilon-momfluorotrinului în produsele biocide din tipul de produs 18, sub rezerva respectării anumitor specificații și condiții.
            
         
               (6)
            
            
               Ar trebui ca, înainte de aprobarea unei substanțe active, să se acorde o perioadă de timp rezonabilă, pentru a se permite părților interesate să adopte măsurile pregătitoare necesare pentru îndeplinirea noilor cerințe.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Se aprobă epsilon-momfluorotrinul ca substanță activă destinată utilizării în produsele biocide din tipul de produs 18, sub rezerva respectării specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
   
      ANEXĂ
      
                  Denumirea comună
               
               
                  Denumirea IUPAC
                  Numere de identificare
               
               
                  Gradul minim de puritate a substanței active (1)
                  
               
               
                  Data aprobării
               
               
                  Data de expirare a aprobării
               
               
                  Tip de produs
               
               
                  Condiții specifice
               
            
                  
                     epsilon-momfluorotrin
               
               
                  Denumire IUPAC:
                  
                               
                           
                           
                              Toți izomerii: 2,3,5,6-tetrafluoro-4-(metoximetil)benzil (EZ)-(1RS,3RS;1SR,3SR)-3-(2-cianoprop-1-enil)-2,2-dimetilciclopropancarboxilat
                           
                        
                               
                           
                           
                              Izomer RTZ: 2,3,5,6-tetrafluoro-4-(metoximetil)benzil (Z)-(1R,3R)-3-(2-cianoprop-1-enil)-2,2-dimetilciclopropancarboxilat
                           
                        Nr. CE: nealocat
                  Nr. CAS:
                  
                               
                           
                           
                              Toți izomerii: 609346-29-4
                           
                        
                               
                           
                           
                              Izomer RTZ: 1065124-65-3
                           
                        
               
                  Toți izomerii: 93 % g/g
                  Izomer RTZ: 82,5 % g/g
               
               
                  1 iulie 2017
               
               
                  30 iunie 2027
               
               
                  18
               
               
                  Autorizarea produselor biocide este supusă următoarelor condiții:
                  
                              1.
                           
                           
                              în cadrul evaluării produsului se acordă o atenție deosebită expunerilor, riscurilor și eficacității legate de orice utilizare care face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la riscurile prezentate de substanța activă;
                           
                        
                              2.
                           
                           
                              având în vedere riscurile identificate pentru utilizările evaluate, în cadrul evaluării produsului se acordă o atenție deosebită apelor de suprafață, sedimentelor și solului, în cazul produselor utilizate: (i) în interior pentru pulverizare în aer; și (ii) în exterior pentru pulverizare pe suprafețe;
                           
                        
                              3.
                           
                           
                              în cazul produselor care pot lăsa reziduuri în alimente sau în hrana pentru animale, se verifică necesitatea de a stabili noi limite maxime pentru reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau măsuri adecvate de atenuare a riscurilor pentru a se asigura că LMR-urile aplicabile nu sunt depășite.
                           
                        
            
         (1)  Puritatea indicată în această coloană este gradul minim de puritate a substanței active evaluate în conformitate cu articolul 90 alineatul (2) din Regulamentul (UE) nr. 528/2012. Substanța activă din produsul introdus pe piață poate avea o puritate egală sau diferită dacă s-a dovedit că aceasta este echivalentă din punct de vedere tehnic cu substanța activă evaluată.
      
         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).
      
         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).